bambara
        
         (folkegruppe)
Store norske leksikon,Historie,Verdens historie og samtidshistorie,Afrika,Folkegrupper i Afrika
Bambara er en folkegruppe hovedsakelig bosatt i Mali, hvor de utgjør nærmere 1/3 av befolkningen og mindre grupper i Senegal, Gambia, Burkina Faso og Guinea. De teller i alt cirka 5 millioner, og bor spredt blant andre folkegrupper. Deres språk er et mandespråk som også brukes utenfor den etniske gruppen som et lingua franca i Mali.
De var opprinnelig jordbrukere, men mange har flyttet til byene og tatt opp en rekke andre yrker. Bambara er den største folkegruppen i Mali, og øver stor innflytelse på landets politikk og administrasjon; de fleste er muslimer.De er ellers kjent for sin rike kunstneriske produksjon, særlig de vakre treskulpturene av gaseller og antiloper, brukt som toppstykke på dansedrakter. Les mer i Store norske leksikon Malis befolkning Mali Arkitektur og kunst i Mali Kunst i Afrika Malis historie